Renault Twingo

Renault Twingo je miniautomobil francúzskej automobilky Renault určené hlavne do mesta. Predstavené bolo v roku 1992 na parížskom autosalóne Mondial de l'Automobile a jeho výroba sa začala v roku 1993. Kvôli netradičnému dizajnu sa rýchlo stalo populárne v celej Európe.

Prvá generácia 

Vozidlo Renault Twingo navrhol hlavný návrhár automobilky Renault Patrick le Quément. Vzhľadom sa trochu podobá poľskému prototypu Beskid, z ktorého vraj návrh vycházal. Názov Twingo vznikol kombináciou slov Twist, Swing a Tango, čo malo podporiť atraktívny image celého vozidla. 

Prístrojová doska bola hneď zo začiatku výroby vybavená rýchlomerom, meračom paliva, hodinami a počítadlom prejdených kilometrov, ktoré sa dalo vymazať stlačením tlačidla na konci stĺpika volantu. Auto malo posuvné zadné sedadlá.

Celá prvá generácia Twinga bola vybavená štvorvalcovým benzínovým motorom. Prvý dostupný motor bol 1,2 litrový 55 hp (41 kW) motor, ktorý neskôr nahradil 1,2 litrový motor s 60 hp (45 kW). Ďalší motor, dodávaný od roku 2000, mal výkon 75 hp (56 kW).

Radu častí vozidla malo Twingo spoločné s ďalšími automobilmi Renault.

Prvá generácia Renaultu Twingo sa vyrábala v rokoch 19932012, čo je omnoho dlhšie, než činí obvyklý sedemročný cyklus jednotlivých modelov. Počas tohto času zmenila trikrát facelift, a to  v rokoch 1998, 2000 a 2004.

Twingo sa vyrábalo vo Francúzsku od roku 1992 a v Kolumbii a Uruguaji od roku 1999 do 2002. Výroba prvej generácie vo Flins vo Francúzsku bola zastavená 28. júna 2007, vo Sofasa v Kolumbii sa vozidlo vyrába pre juhoamerický trh dodnes.. Celkom bolo do 30. júna 2007 vyrobených 2 478 648 áut

Elektrická verzia 
Elektrická verzia vozidla Renault Twingo bola predstavená na autosalóne v Ženeve v roku 2006 a používala batérie typu Zebra.

Časová os 
 apríl 1993  –  začiatok výroby jednej verzie v štyroch farbách a s cenou 55 000 FF
 jún 1994  –  nové farby a malé zmeny v interiéri
 október 1994  –  model s poloautomatickou prevodovkou
 september 1995 – Twingo Easy  –  prvá z mnohých špeciálnych edícií, dostupné airbagy
 júl 1996  –  nový motor 1149 ccm z Renaultu Clio nahradil predchádzajúci motor z Renaultu 5, rada zlepšení vrátane tretieho brzdového svetla
 júl 1998  –  prvá veľká prestavba –  úprava interiéru a palubnej dosky a tiež predku a zadného svetla
 september 2000  –  druhá prestavba  –  väčšie 14" kolesá, upravené dvere s väčšími kapsami, pred riadiacou pákou držadlo na pitie
 december 2000  – 1,2 litrový 16 ventilový motor s výkonom 75 hp
 apríl 2001  – poloautomatická prevodovka Quickshift
 september 2002  –  nový interiér a kryty kolies
 september 2004  –  tretia prestavba
 jún 2007  –  Výroba a predaj v Francúzsku ukončený, nahradené Twingom druhej generácie
 jún 2012 - konec proizvodnje Twingo I v Kolumbiji

Druhá generácia 

Tiež automobil Renault Twingo druhej generácie navrhol rovnako ako vozidlo prvej generácie hlavný návrhár automobilky Patrick le Quément. Automobil bol verejnosti predstavený v roku 2006 na parížskom autosalóne Mondial de l'Automobile. Je postavený na podvozku vozidla Renault Clio Mark II, so zvýšeným dôrazom na bezpečnosť cestujúcich.

Vozidlá druhej generácie sa od roku 2007 vyrábajú v Slovinsku.

Referencie

Iné projekty 

Twingo
Miniautomobily